
HYVÄKSYTYT TEKSTIT

[bookmark: Sujet][bookmark: References]Euroopan parlamentin päätös olla vastustamatta Euroopan parlamentin ja neuvoston asetuksen (EU) 2021/2115 täydentämisestä annetun komission delegoidun asetuksen (EU) 2023/370 muuttamisesta 21. toukokuuta 2025 annettua komission delegoitua asetusta siltä osin kuin on kyse YMP:n strategiasuunnitelmien muutospyyntöjen esittämisen määräajasta (C(2025)03151 – 2025/2728(DEA))
[bookmark: TextBodyBegin]Euroopan parlamentti, joka
–	ottaa huomioon komission delegoidun asetuksen (C(2025)03151),
–	ottaa huomioon komission 21. toukokuuta 2025 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
–	ottaa huomioon maatalouden ja maaseudun kehittämisen valiokunnan 4. kesäkuuta 2025 päivätyn kirjeen valiokuntien puheenjohtajakokouksen puheenjohtajalle,
–	ottaa huomioon Euroopan unionin toiminnasta tehdyn sopimuksen 290 artiklan,
–	ottaa huomioon Euroopan parlamentin ja neuvoston asetuksen (EU) 2021/2115[footnoteRef:1] ja erityisesti sen 122 artiklan a alakohdan, [1:  	Euroopan parlamentin ja neuvoston asetus (EU) 2021/2115, annettu 2 päivänä joulukuuta 2021, jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta (EUVL L 435, 6.12.2021, s. 1, ELI: http://data.europa.eu/eli/reg/2021/2115/oj).] 

[bookmark: _GoBack]–	ottaa huomioon työjärjestyksen 114 artiklan 6 kohdan,
–	ottaa huomioon maatalouden ja maaseudun kehittämisen valiokunnan suosituksen päätökseksi,
–	ottaa huomioon, että työjärjestyksen 114 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 17. kesäkuuta 2025, ei ole esitetty vastalauseita,
A.	toteaa, että unionin maatalousalan nykyisessä epävakaassa tilanteessa useilla jäsenvaltioilla on jo vaikeuksia tehdä vuoden 2025 alkukuukausina päätös siitä, onko niiden tarpeen tarkistaa asetuksen (EU) 2021/2115 17 artiklan 5 kohdan, 88 artiklan 7 kohdan ja 103 artiklan nojalla vuonna 2022 tekemiään siirtopäätöksiä, ja että siksi pidetään tarpeellisena antaa jäsenvaltioille enemmän aikaa suunnitella näitä siirtoja;
B.	ottaa huomioon, että komission delegoidun asetuksen (EU) 2023/370[footnoteRef:2] 3 artiklan 4 kohdassa säädetty määräaika päättyi 31. toukokuuta 2025; pitää siksi erittäin tärkeänä, että muutospyyntöjen esittämiselle asetetaan mahdollisimman pian uudeksi määräajaksi 31. elokuuta 2025, jotta jäsenvaltiot voivat suunnitella ja harkita asiaa asianmukaisesti; [2:  	Komission delegoitu asetus (EU) 2023/370, annettu 13. joulukuuta 2022, Euroopan parlamentin ja neuvoston asetuksen (EU) 2021/2115 täydentämisestä niiden menettelyjen ja määräaikojen osalta, jotka liittyvät jäsenvaltioiden esittämiin YMP:n strategiasuunnitelmien muutospyyntöihin, sekä sellaisten tapausten osalta, joihin ei sovelleta YMP:n strategiasuunnitelmien muutosten enimmäismäärää (EUVL L 51, 20.2.2023, s. 25, ELI: http://data.europa.eu/eli/reg_del/2023/370/oj).] 

C.	katsoo, että delegoitua asetusta (EU) 2023/370 olisi näin ollen muutettava;
1.	ilmoittaa, ettei se vastusta delegoitua asetusta;
2.	kehottaa puhemiestä välittämään tämän päätöksen neuvostolle ja komissiolle.

